**Војислав Јовановић**, мср филолог англиста. Основне академске и постдипломске мастер студије из англистике завршио је на Филозофском факултету у Новом Саду. Тренутно је у изради докторска дисертација из области превођења и глаголског система енглеског језика. Објавио више научних и стручних радова из области превођења, компаративне лингвистике и енглеског језика. Запослен на Криминалистичко-полицијској академији у Београду као проф. језика струке – енглески (криминалистика, форензика и информатика). Активно се бави подучавањем језика струке на даљину. Између осталих, сарађује са Високом пословном школом струковних студија из Марибора као ментор за студије на даљину за пословни енглески/италијански језик. У периоду од 2009. до 2015. радио у више банкарских институција у Новом Саду као преводилац за енглески језик. Од тада се активно бави превођењем из области економије, банкарства, права и медицине и активно сарађује са преводилачким агенцијама. Између осталог, преводи са српског на енглески и стручну литературу из области предузетништва за пословне студије као и научне монографије из области права. До сада превео са српског на енглески језик три издања монографије „Labour Law and Industrial Relations“ коју је објавила престижна издавачка кућа *Kluwer Law International* из Холандије. Године 2015. постављен је за сталног судског преводиоца за енглески језик. Активан је члан Удружења сталних судских преводилаца и тумача Србије.